Ти попита Whilli дали трябва да си извадиш нова шофьорска книжка при отнети контролни точки.
Отговорът е да. Шофьор, на когото са отнети всичките контролни точки, губи придобитата правоспособност. Той трябва да върне книжката и талона си. За да възстанови шофьорските си права, трябва да издържи успешно изпит пред областния отдел на Изпълнителна агенция "Автомобилна администрация". Има право да бъде допуснат до такъв изпит не по-рано от 6 месеца от датата, на която е върнато свидетелството.  Необходим е още сертификат за успешно преминат психотест и диплома за завършено образование.
Важно! Не се издава шофьорска книжка до заплащане на всички глоби по Закона за движение по пътищата.